Լիսետ

Լիսետ, հայկական գաղութ 17-19 դարերում (այժմ՝ գյուղ Ուկրանիայում ԽՍՀ Իվանո-Ֆրանկովսկի մարզում)։ Առաջին տեղեկությունը Լիսետի հայերի մասին վերաբերում է 1669 թվականին։ Լիսետի գաղութը վարչապես ենթարկվում էր Ստանիսլավի (այժմ՝ Իվանո-Ֆրանկովսկ) հայկ. քաղաքային վարչությանը։ Հայերն զբաղվում էին առևտրով և արհեստներով, հատկապես հայտնի էին կաշեգործներն իրենց մաշկագործական արհեստանոցներով։ Հայոց Սուրբ Մարիամ Աստվածածին եկեղեցին 1779 թվականին և 1830 թվականին այրվելուց հետո վերստին կառուցվել է և պահպանվել մինչև այսօր։ Եկեղեցուն կից գոյություն ուներ 4 հոգևոր եղբայրություն։ 1782 թվականին Լիսետում ապրում էին 268 հայ, 1808 թվականին՝ 800, 1820 թվականին՝ 60 ընտանիք, իսկ 1877 թվականին՝ 20։

Ուկրաինահայեր ըստ քաղաքի
Լեհահայեր ըստ քաղաքի